Aloin käymään kirkossa, koska sydämessäni ei ollut rauhaa.
Sanoin itselleni, että kirkosta löydän mielenrauhan.
Kamerunin Extrême-Nord -maakunnan seurakunnat ovat Toivon keskuksia.
Maallisen elämän järkyttyä, -
uskovien yhteydestä ja ylistyksestä tulee usein hengellisiä ankkureita.
Niin kävi vanhalle Baldinalle, -
joka asuu miehensä kanssa pienessä kylässä Pohjois-Kamerunissa.
Heillä on kaksi poikaa. Kulttuuri vaatisi poikia huolehtimaan heistä.
Boko Haram tappoi vanhemman pojan -
ja nuorempi puolestaan pakeni samaa ryhmää kaukaiseen kaupunkiin.
He tappoivat hänet varhain aamulla.
Boko Haram hyökkäsi kyläämme ollessamme kotona.
Poikani hyppäsi pakoon muurin yli, mutta he odottivat siellä -
ja tappoivat hänet.
Muut talossa olleet selvisivät hyökkäyksestä piiloutumalla.
Hänen nimensä oli Kamadi Cheguede.
Hän oli 25-vuotias, kun Boko Haram hyökkäsi ja tappoi hänet.
Hänellä oli tapana auttaa minua tilan töissä. Hän pui hirssin -
ja jauhoi maapähkinät. Sitten hän toi ne minulle kotiin.
Hän neuvoi kanojen kasvatuksessa.
Hän leikkasi piikkipensaat puolestani. Hän oli hyvä poika.
Olen huolissani hänen sielustaan. Henkeni ei ole rauhassa.
Baldina on ollut nimellisesti kristitty ison osan elämästään.
Hyökkäyksen jälkeen hän löysi taas kirkon, hakien sieltä mielenrauhaa.
Kuollut poika on hänen mielessään.
Hän on huolissaan myös kaupunkiin paenneen poikansa puolesta.
Seurakunnassa ylistäminen tuo hänen suruunsa lohtua.
Menin kirkkoon poikani menetyksestä haavoittuneen sydämeni tähden.
Sydämessäni myllersi.
Sanoin itselleni, että löytäisin rauhan kirkossa.
Jonkin aikaa sitten Open Doors vei hätäapua Pohjois-Kameruniin.
Baldina oli yksi monista ruokaa ja muuta apua hakemaan kutsutuista.
Saatuani teiltä kaiken tämän, menin siskoni luokse ja sanoin: -
"Katso, mitä olen saanut."
"Pidän näistä ihmisistä, suokoon Jumala heille pitkän elämän."
"Ilman tätä apua kuolisin nälkään."
Kiitos! Olen kiitollinen. Olen saanut riisiä ja hirssiä.
Täällä on jopa vaatteita, matto ja suolaa. Kiitos todella paljon.
Sain tämän teiltä ja Jumalalta.
Suomennos ja tekstitys: Open Doors Finland ry